**Jill Clayburgh** (30. travnja 1944. - 5. studenog 2010.) bila je američka glumica.

Životopis
---------

### Rani život

Jill je rođena u New York Cityu u obitelji oca poduzetnika i majke koja je bila tajnica kazališnog producenta Davida Merricka. Pohađala je akademiju Brearley, a potom i koledž Sarah Lawrence. Nakon što se priključila kazalištu Charles Street Repertory Theater u Bostonu, primarno se posvetila kazališnoj glumi. Naposljetku se premjestila na Broadway i nastupala u predstavama kao "Pippin" i "The Rothschilds".

### Filmske uloge

Nakon povremenih izleta na filmske i televizijske ekrane *(uključujući gostovanje u tada popularnoj američkoj sapunici "Search for Tomorrow")*, Clayburgh je dobila svoju prvu veliku ulogu 1972. godine u filmu "Portnoyeva boljka". Uslijedile su gostujuće uloge u TV serijama "Medical Center", "Maude" i "The Rockford Files". Prije nego što je 1976. godine dobila ulogu Carole Lombard u biografskom filmu "Gable i Lombard", bila je nominirana za nagradu Emmy za sudjelovanje u TV filmu "Hustling". Jill je potom nastupala u uspješnici komediji "Silver Streak" u kojoj su joj partneri bili komičari Gene Wilder i Richard Pryor. 

Godine 1977. snima nogometašku komediju "Semi-Tough", a potom je uslijedila uloga koja ju je učinila super zvijezdom desetljeća - Erica u filmu Paula Mazurskya "An Unmarried Woman". To je priča o ženi kojoj je jedini cilj u životu briga za supruga i djecu, te koju suprug ostavi zbog mlađe žene i koja potom pokušava istaknuti svoj identitet slobodne žene i samohrane majke u svijetu označenom rastom feminizma. Film je postao zaštitni znak mnogih društvenih i bračnih problema u 70-ima kao što su razvod i seksualno oslobođenje. S porukom da je *"biti neoženjen sasvim u redu"*, film je postao hit na kinoblagajnama i hvaljen je od strane kritičara. Jill Clayburgh je za tu ulogu osvojila nagradu filmskog festivala u Cannesu u kategoriji najbolje glumice. Film je dobio tri nominacije za prestižnu filmsku nagradu Oscar, u kategorijama za najbolji film i najbolju glumicu, no nagrade su otišle u ruke filmu "Lovac na jelene" i glumici Jane Fondi. Godine 1979. uslijedile su uloge u filmovima "Luna" i "Starting Over". Uloga u filmu "Luna" donijela joj je još jednu nominaciju za nagradu Oscar, a za obje je uloge bila nominirana na nagradama Zlatni Globus.

### Televizijske uloge

Rane 80-e godine donijele su joj nove uloge snažnih, neovisnih žena u komedijama "It's My Turn" i "Prvi ponedjeljak u listopadu", kao i ulogu ovisnice o valijumu u filmskoj adaptaciji bestseller memoara "I'm Dancing As Fast As I Can". Pošto su 80-e bile pod utjecajem Reaganove administracije, izgubljen je interes za financiranje feminističkih filmova, te je Jill prihvaćala uloge u niskobudžetnim TV filmovima. Zbog toga je odlučila revitalizirati svoju karijeru na televizijskim ekranima. Nakon propalih humorističnih serija "Everything's Relative" i "Leap of Faith", Jill je dobila ulogu Jeannie McBeal u hvaljenoj seriji "Ally McBeal". Uslijedile su gostujuće uloge u TV serijama "Pravda za sve" i "Reži me" *(za potonju je osvojila svoju drugu Emmy nominaciju)*. 2007. godine nastupala je u TV seriji "Prljavi seksi novac" gdje je tumačila lik matrijarha bogate i moćne newyorške obitelji Darling, Latitie Darling. Serija je zbog slabe gledanosti ukinuta nakon samo dvije sezone.

### Posljednje godine

Godine 2010. nastupala je u komičnoj drami "Ljubav i druge droge" i snimala je komediju "Bridesmaids".

Privatni život
--------------

### Obitelj

Jill je bila u braku s priznatim dramskim piscem Davidom Rabeom od 1979. godine. Iz tog braka ima dvoje djece, kćer Lily Rabe koja je također glumica i sina Michaela.

### Smrt

Clayburgh je dva desetljeća bolovala od kronične limfocitne leukemije i od posljedica te bolesti je umrla u ranojutarnjim satima 5. studenog 2010.

Izvori
------

1. ↑  Fox, Margalit (November 5, 2010). „Jill Clayburgh Dies at 66; Starred in Feminist Roles". *The New York Times'*.

Vanjske veze
------------

* Jill Clayburgh na IMDb-u (`en`)
* Jill Clayburgh na Internet Broadway Database (`en`)
* Jill Clayburgh na Internet Off-Broadway Database
* Jill Clayburgh – *Downstage Center* interview at American Theatre Wing.org
* Jill Clayburgh at Emmys.com

| * p
* r
* u
Nagrada Kanskog filmskog festivala za najbolju glumicu |
| --- |
| 1946–1959 | 
* Michèle Morgan (1946)
* Isa Miranda (1949)
* Bette Davis (1951)
* Lee Grant (1952)
* Shirley Booth (1953)
* postava filma *Boljšaja Semja* (1955)
* Susan Hayward (1956)
* Giulietta Masina (1957)
* Bibi Andersson / Eva Dahlbeck / Barbro Hiort af Ornäs / Ingrid Thulin (1958)
* Simone Signoret (1959)

 |
| 1960–1979 | 
* Melina Mercouri / Jeanne Moreau (1960)
* Sophia Loren (1961)
* Katharine Hepburn / Rita Tushingham (1962)
* Marina Vlady (1963)
* Anne Bancroft / Barbara Barrie (1964)
* Samantha Eggar (1965)
* Vanessa Redgrave (1966)
* Pia Degermark (1967)
* Vanessa Redgrave (1969)
* Ottavia Piccolo (1970)
* Kitty Winn (1971)
* Susannah York (1972)
* Joanne Woodward (1973)
* Marie-José Nat (1974)
* Valerie Perrine (1975)
* Dominique Sanda / Mari Törőcsik (1976)
* Shelley Duvall / Monique Mercure (1977)
* Jill Clayburgh / Isabelle Huppert (1978)
* Sally Field (1979)

 |
| 1980–1999 | 
* Anouk Aimée (1980)
* Isabelle Adjani (1981)
* Jadwiga Jankowska-Cieślak (1982)
* Hanna Schygulla (1983)
* Helen Mirren (1984)
* Norma Aleandro / Cher (1985)
* Barbara Sukowa / Fernanda Torres (1986)
* Barbara Hershey (1987)
* Barbara Hershey / Jodhi May / Linda Mvusi (1988)
* Meryl Streep (1989)
* Krystyna Janda (1990)
* Irène Jacob (1991)
* Pernilla August (1992)
* Holly Hunter (1993)
* Virna Lisi (1994)
* Helen Mirren (1995)
* Brenda Blethyn (1996)
* Kathy Burke (1997)
* Élodie Bouchez / Natacha Régnier (1998)
* Séverine Caneele / Émilie Dequenne (1999)

 |
| 2000–2023 | 
* Björk (2000)
* Isabelle Huppert (2001)
* Kati Outinen (2002)
* Marie-Josée Croze (2003)
* Maggie Cheung (2004)
* Hana Laszlo (2005)
* Penélope Cruz / Carmen Maura / Lola Dueñas / Chus Lampreave / Blanca Portillo / Yohana Cobo (2006)
* Jeon Do-yeon (2007)
* Sandra Corveloni (2008)
* Charlotte Gainsbourg (2009)
* Juliette Binoche (2010)
* Kirsten Dunst (2011)
* Cristina Flutur / Cosmina Stratan (2012)
* Bérénice Bejo (2013)
* Julianne Moore (2014)
* Emmanuelle Bercot / Rooney Mara (2015)
* Jaclyn Jose (2016)
* Diane Kruger (2017)
* Samal Jesljamova (2018)

 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 27326465
* LCCN: n94090845
* ISNI: 0000 0000 6301 8102
* GND: 134771974
* SUDOC: 115567682
* BNF: cb146551306 (podaci)
* BIBSYS: 6011671
* MusicBrainz: ccce476d-a6c9-4221-9a6f-acfd49b6c30d
* NLA: 35356856
* NKC: xx0153322
* BNE: XX1276712
* CONOR.SI: 39703139

 |